Sotaministeriön lausunto arvojärjestyskomitealle
SOTAMINISTERIÖ.

N:o 37. 19. Y.2.

HELSINGISSÄ 25 p:nä helmikuuta 1919.

Virkamiesten arvojärjestystä käsittelevälle komitealle.

(Yliopiston kanslia).

  Upseereiden arvojärjestystä koskevat säädökset eivät vielä ole tulleet asianomaisessa paikassa vahvistetuksi, joten toistaiseksi ei löydy mitään mainittua asiaa koskevia sitovia säädöksiä. Lääkintäupseerien ja sotalaitoksessa palvelevien virkamiesten arvoasteista ei myöskään vielä löydy määräyksiä vain on heillä toistaiseksi sanottu olevan jonkun määrätyn virka-aseman.

Erikoinen Valtioneuvoston asettama komitea käsittelee parhaillaan upseerien virka-asteita sotalaitoksessa.

Toistaiseksi ovat olleet käytännössä seuraavat nimitykset ja arvoasteet.

Armeijassa:
Kenraali
Kenraaliluutnantti
Kenraalimajuri
Eversti
Everstiluutnantti
Majuri
Kapteeni
Luutnantti
Vänrikki

Laivastossa:
Amiraali
Vara-amiraali
Kontra-amiraali
Kommodoori
Varakommodoori
Komentaja-kapteeni
Kapteeni-luutnantti
Luutnantti
Aliluutnantti

Sitäpaitsi viittaamme myötäliitettyyn Sotaministeriön Käskylehteen.

Heinrichs

Majuri ja Y:n päällikkö.

Forsman.

Kapteeni ja Y.2:n päällikkö.

</div>

Lähde
 Kansallisarkistossa oleva valtioneuvoston kirjaajankonttorin arkiston saapuneet kirjeasiakirjat kirjeakti 309/448 KD 1919.

Arvojärjestyskomitean asiakirjat